**Curtis Hamilton** (s. 4. joulukuuta 1991 Tacoma, Washington, Yhdysvallat) on kanadalais-yhdysvaltalainen jääkiekkoilija, joka pelaa Britannian EIHL-liigan englantilaisjoukkue Manchester Stormissa. Hän on pelipaikaltaan vasen laitahyökkääjä.

Ura
---

### Seuraura

Hamilton syntyi Yhdysvaltain Washingtonin Tacomassa, mutta muutti perheineen 3-vuotiaana Kanadan Brittiläisen Kolumbian Kelownaan hänen isänsä Brucen omistama WHL-seura Rockets muutti myös Tacomasta Kelownaan. Curtis Hamilton aloitti jääkiekkoilun Kelownassa. Saskatoon Blades varasi hänet 36. pelaajana WHL:n varaustilaisuudessa 2006. Hamilton pelasi kauden 2006–2007 vielä BCMML-junioriliigan Okanagan Rocketsissa. Varsinaisella WHL:n tulokaskaudellaan 2007–2008 hän teki 68 runkosarjaottelussa tehot 14+13=27. Kaudella 2008–2009 Hamilton teki runkosarjassa 48 tehopistettä. Kaudella 2009–2010 Hamilton pelasi runkosarjassa vain 26 ottelua solisluumurtuman vuoksi.

Edmonton Oilers varasi Hamiltonin toisella kierroksella 48. pelaajana NHL:n varaustilaisuudessa 2010. Kaudella 2010–2011 hän nousi Bladesin varakapteeniksi. Hamilton oli joukkueen paras syöttäjä ja kolmanneksi paras pistemies tehoilla 26+56=82. Pudotuspeleissä hän oli tehoilla 4+7=11 Bladesin paras syöttäjä ja jakoi sisäisen pistepörssin voiton Brayden Schennin kanssa.

Huhtikuussa 2011 Hamilton teki kolmivuotisen tulokassopimuksen Edmonton Oilersin kanssa. Hän siirtyi seuran organisaatioon kaudeksi 2011–2012, jonka Hamilton pelasi AHL-joukkue Oklahoma City Baronsissa tehden melko pienessä roolissa 41 runkosarja- ja kahdessa playoff-ottelussa tehot 5+6=11. Alkukaudella 2012–2013 hän jatkoi pienessä roolissa osaksi NHL:n työsulun vuoksi. Hamiltonin kausi päättyi yhden playoff-ottelun jälkeen harjoituksissa tulleen polvivamman vuoksi. Vamma vaati leikkaushoitoa ja hän palasi kaukaloihin vasta marraskuussa 2013. Huhtikuussa 2014 Hamilton teki vuoden mittaisen jatkosopimuksen Oilersin kanssa.

Kauden 2014–2015 Hamilton pelasi lähes kokonaan Baronsissa, mutta hän debytoi myös Oilersin NHL-joukkueessa, jossa Hamilton pelasi ensimmäisen ja kauden ainoaksi jääneen NHL-ottelunsa runkosarjan toiseksi viimeisellä kierroksella 9. huhtikuuta 2015 San Jose Sharksia vastaan. Hän sai ottelussa jääaikaa 8.01 minuuttia ja keräsi myös yhden viiden minuutin jäähyn Bryan Lergiin kohdistuneesta laitataklauksesta. Hamilton taklasi myös neljä kertaa, mikä oli Nail Jakupovin ohella Oilersista eniten.

Kaudeksi 2015–2016 Hamilton siirtyi vuoden mittaisella Tšekin Extraligan HC Sparta Prahaan. Hän voitti koko liigan tehotilaston lukemalla +29. Kaudeksi 2016–2017 Hamilton siirtyi vuoden mittaisella sopimuksella SM-liigajoukkue Saimaan Palloon. Hän aloitti kauden vahvasti, teki syyskuun kuudessa ottelussa viisi maalia ja palkittiin Liigan K-Raudan syyskuun maalitykkinä. Hamiltonin maalitahti kuitenkin hiipui kauden edetessä. Hän oli tehoilla 14+13=27 SaiPan toiseksi paras maalintekijä ja kolmanneksi paras pistemies, kunnes siirtotakarajalla helmikuussa 2017 liigassa viimeisenä ollut SaiPa vuokrasi hänet ja Per Savilahti-Naganderin loppukaudeksi Turun Palloseuraan. Vastaavasti TPS lainasi SaiPaan Markus Kojon ja Teemu Lämsän. Hamilton ehti pelata TPS:ssä vain kaksi ottelua, kunnes hänen kautensa päättyi leikkaushoitoa vaatineeseen polvivammaan.

Joulukuussa 2017 Hamilton siirtyi viikon mittaiselle try-outille Sveitsin toiseksi korkeimmalle sarjatasolle Swiss Leaguen Rapperswil-Jona Lakersiin oltuaan ilman sopimusta alkukauden 2017–2018. Hän ei ehtinyt pelata siellä otteluakaan, kunnes Hamilton palasi uudenvuodenaattona SM-liigaan ja siirtyi loppukauden sopimuksella Tapparaan. Hän pelasi siellä viisi ottelua ilman tehopisteitä ja jäi kahdessa ottelussa kokoonpanon ulkopuolelle, kunnes tammikuun puolivälin jälkeen Hamilton palasi loppukauden sopimuksella Saimaan Pallon riveihin.

Kaudeksi 2018–2019 Hamilton siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Graz 99ersiin. Kaudeksi 2019–2020 hän siirtyi vuoden mittaisella sopimuksella Britannian EIHL-liigan pohjoisirlantilaisjoukkue Belfast Giantsiin. Hamilton oli tehoilla 16+17=33 joukkueen paras maalintekijä ja neljänneksi paras pistemies.

Hamilton oli pelaamatta kokonaan kauden 2020–2021, jolloin hän toimi kuitenkin taitovalmentajana hänen isänsä Brucen omistamassa ja johtamassa WHL-joukkue Kelowna Rocketsissa. Kaudeksi 2021–2022 Hamilton palasi EIHL:ään ja siirtyi vuoden mittaisella sopimuksella englantilaisjoukkue Manchester Stormiin.

### Maajoukkueura

Hamilton pelasi alle 20-vuotiaiden MM-kilpailuissa vuonna 2011, jolloin hän voitti hopeaa ja oli neljällä osumallaan Kanadan toiseksi paras maalintekijä Brayden Schennin jälkeen. Hamilton pelasi myös alle 18-vuotiaiden MM-kilpailuissa vuonna 2009.

Hamilton edusti myös Kanadan A-maajoukkuetta Spengler Cupissa vuosina 2014 ja 2017, joista jälkimmäinen turnaus päättyi joukkueen voittoon. Hän pelasi myös Deutschland Cupissa vuonna 2016.

Pelityyli
---------

Elite Prospects -sivuston Erik K. Piri on luonnehtinut Hamiltonia monipuoliseksi kahden suunnan hyökkääjäksi, joka osaa myös ärsyttää vastustajia. *Hockey's Future* -sivuston mukaan Hamilton vastaa pelityyliltään voimahyökkääjää.

Muuta
-----

Hamiltonin isä Bruce on WHL-joukkue Kelowna Rocketsin presidentti, toimitusjohtaja ja pääomistaja. Hänellä oli St. Louis Bluesin NHL-varaus vuodelta 1977, mutta Bruce Hamilton pelasi ammattilaisurallaan lopulta vain IHL-tasolla.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Okanagan Rockets | BCMML | 37 | 27 | 26 | 53 | 68 | – | – | – | – | – |
|  | Saskatoon Blades | WHL | 2 | 0 | 0 | 0 | 0 | – | – | – | – | – |
| 2007–2008 | Saskatoon Blades | WHL | 68 | 14 | 13 | 27 | 43 | – | – | – | – | – |
| 2008–2009 | Saskatoon Blades | WHL | 58 | 20 | 28 | 48 | 24 | 7 | 1 | 1 | 2 | 2 | U18 | 6 | 1 | 4 | 5 | 4 |
| 2009–2010 | Saskatoon Blades | WHL | 26 | 7 | 9 | 16 | 6 | 5 | 2 | 1 | 3 | 6 |
| 2010–2011 | Saskatoon Blades | WHL | 62 | 26 | 56 | 82 | 22 | 10 | 4 | 7 | 11 | 4 | JMM | 7 | 4 | 0 | 4 | 2 |
| 2011–2012 | Oklahoma City Barons | AHL | 41 | 5 | 6 | 11 | 8 | 2 | 0 | 0 | 0 | 2 |
| 2012–2013 | Oklahoma City Barons | AHL | 61 | 5 | 4 | 9 | 10 | 1 | 0 | 0 | 0 | 0 |
| 2013–2014 | Oklahoma City Barons | AHL | 43 | 8 | 8 | 16 | 23 | 3 | 1 | 0 | 1 | 2 |
| 2014–2015 | Edmonton Oilers | NHL | 1 | 0 | 0 | 0 | 5 | – | – | – | – | – |
|  | Oklahoma City Barons | AHL | 63 | 12 | 20 | 32 | 38 | 10 | 1 | 1 | 2 | 6 |
| 2015–2016 | HC Sparta Praha | ČEL | 43 | 13 | 17 | 30 | 20 | 17 | 1 | 2 | 3 | 8 |
| 2016–2017 | SaiPa | SM-liiga | 43 | 14 | 13 | 27 | 14 | – | – | – | – | – |
|  | TPS | SM-liiga | 2 | 1 | 0 | 1 | 0 | – | – | – | – | – |
| 2017–2018 | Tappara | SM-liiga | 5 | 0 | 0 | 0 | 0 | – | – | – | – | – |
|  | SaiPa | SM-liiga | 16 | 3 | 5 | 8 | 6 | 9 | 2 | 3 | 5 | 4 |
| 2018–2019 | Graz 99ers | EBEL | 54 | 17 | 23 | 40 | 22 | 10 | 1 | 2 | 3 | 0 |
| 2019–2020 | Belfast Giants | EIHL | 45 | 16 | 17 | 33 | 16 | – | – | – | – | – |
| 2020–2021 | ei pelannut |  |  |  |  |  |  |  |  |  |  |  |
| 1 kausi | yhteensä | NHL | 1 | 0 | 0 | 0 | 5 | – | – | – | – | – |
| 4 kautta | yhteensä | AHL | 208 | 30 | 38 | 68 | 79 | 16 | 2 | 1 | 3 | 10 |
| 2 kautta | yhteensä | SM-liiga | 66 | 18 | 18 | 36 | 20 | 9 | 2 | 3 | 5 | 4 |
| 1 kausi | yhteensä | EBEL | 54 | 17 | 23 | 40 | 22 | 10 | 1 | 2 | 3 | 0 |
| 1 kausi | yhteensä | EIHL | 45 | 16 | 17 | 33 | 16 | – | – | – | – | – |
| 1 kausi | yhteensä | ČEL | 43 | 13 | 17 | 30 | 20 | 17 | 1 | 2 | 3 | 8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Curtis Hamilton**.
* Curtis Hamilton The Internet Hockey Databasessa (englanniksi)
* Curtis Hamilton Eurohockey-sivustolla (englanniksi)
* Curtis Hamilton Legends of Hockey -sivustolla (englanniksi)
* Curtis Hamilton *Elite Prospects*. Everysport Media Group AB.  (englanniksi)

### Viitteet

1. ↑  3.8.2016 Curtis Hamilton viihtyy Lappeenrannassa *youtube.com*.  3.8.2016. Liiga-SaiPa Oy. Viitattu 22.6.2016.
2. 1 2 3 4 5 6 7 8 9 10  Curtis Hamilton *Elite Prospects*. Everysport Media Group AB.  (englanniksi)
3. 1 2 3  Curtis Hamilton *Hockeysfuture.com*. Crave Online Media, LLC. Viitattu 22.6.2016. (englanniksi)
4. ↑  Elite Prospects - Saskatoon Blades *eliteprospects.com*. Everysport Media Group AB. Viitattu 6.8.2021. (englanniksi)
5. ↑  Oilers agree to terms with Hamilton *nhl.com/oilers*.  18.4.2011. Edmonton Oilers. Viitattu 22.6.2016. (englanniksi)
6. ↑  Oilers ink Pitlick and Hamilton *nhl.com/oilers*.  15.7.2014. Edmonton Oilers. Viitattu 22.6.2016. (englanniksi)
7. ↑  San Jose Sharks - Edmonton Oilers - April 9th, 2015 *NHL.com*.  15.7.2014. National Hockey League. Viitattu 22.6.2016. (englanniksi)
8. ↑  Přichází kanadský útočník Curtis Hamilton *hcsparta.cz*.  30.9.2015. HC Sparta Praha a.s. Viitattu 22.6.2016. (tšekiksi)
9. ↑  Curtis Hamilton vahvistamaan SaiPan hyökkäystä *Jatkoaika.com*.  20.6.2016. Jatkoaika r.y. Viitattu 22.6.2016.
10. ↑  Hamilton syyskuun maalitykki Liigassa *saipa.fi*.  4.10.2016. Liiga-SaiPa Oy. Viitattu 17.2.2017.
11. ↑  TPS tyhjentää SaiPan pajatsoa *Jatkoaika.com*.  15.2.2017. Jatkoaika r.y. Viitattu 17.2.2017.
12. ↑  Kiekkoareena: TPS:n Hamilton sivussa loppukauden *Jatkoaika.com*.  15.3.2017. Jatkoaika r.y. Viitattu 12.4.2017.
13. ↑  Lahtinen, Miikka: Liiga-tähti ei jatka uraansa Suomessa – hakee pelipaikkaa yllättävästä suunnasta *suomikiekko.com*.  17.12.2017. Nordic Sport Media. Viitattu 18.12.2017.
14. ↑  Tappara vahvisti hyökkäystään - Hamilton palaa Liigaan *Jatkoaika.com*.  31.12.2017. Jatkoaika r.y. Viitattu 1.1.2018.
15. ↑  Hurmerinta, Eero: Curtis Hamilton palaa Lappeenrantaan *Jatkoaika.com*.  22.1.2018. Jatkoaika r.y. Viitattu 22.1.2018.
16. ↑  Isotalo, Ilari: Liigan huippuhyökkääjä jättää Suomen – löysi jo uuden seuran! *suomikiekko.com*.  26.7.2018. Nordic Sport Media. Viitattu 26.7.2018.
17. ↑  Curtis Hamilton Added To Giants Forward Line *BelfastGiants.com*.  4.8.2019. Belfast Giants. Viitattu 6.8.2021. (englanniksi)
18. ↑  Elite Prospects - Belfast Giants *eliteprospects.com*. Everysport Media Group AB. Viitattu 6.8.2021. (englanniksi)
19. ↑  Hesketh, Liam: BREAKING | MANCHESTER MAKE GIANT SIGNING! *manchesterstorm.com*.  6.8.2021. Manchester Storm. Viitattu 6.8.2021. (englanniksi)
20. ↑  Elite Prospects - Canada U20 *eliteprospects.com*. Everysport Media Group AB. Viitattu 6.8.2021. (englanniksi)